十二月二十七日趨慈溪
作者：陳造
朝代：宋

paragraphs: 西風蜚江浪，江畔那容立。
霰花濺千尺，望望客衣濕。
小舟艤兩三，人已鵝鴈集。
側睨波洶洶，俯憐身岌岌。
乘凌玩掀舞，生死付呼吸。
前登爲回首，舟重巾𧥄𧥄。
支徑不通車，車去如見縶。
念此役夫苦，體我官事急。
傍顧中夜還，得無僵仆泣。
畀汝就甘寢，白飯亦周給。
徇人多意外，自信寧不及。
利物身每輕，睡覺况六十。